CELEX: 32014D0050
Language: lv
Date: 2014-01-20 00:00:00
Title: 2014/50/ES: Padomes Lēmums ( 2014. gada 20. janvāris ) par to, lai atjaunotu Nolīgumu starp Eiropas Kopienu un Krievijas Federācijas valdību par sadarbību zinātnes un tehnoloģijas jomā

1.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 32/1
            
         
      PADOMES LĒMUMS
   
   (2014. gada 20. janvāris)
   par to, lai atjaunotu Nolīgumu starp Eiropas Kopienu un Krievijas Federācijas valdību par sadarbību zinātnes un tehnoloģijas jomā
   (2014/50/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 186. pantu saistībā ar 218. panta 6. punkta a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:
   
               (1)
            
            
               Padome ar Lēmumu 2000/742/EK (2) apstiprināja Nolīguma noslēgšanu starp Eiropas Kopienu un Krievijas Federācijas valdību par sadarbību zinātnes un tehnoloģijas jomā (“nolīgums”).
            
         
               (2)
            
            
               Nolīguma 12. panta b) punktā jo īpaši paredzēts, ka tas ir atjaunojams, Pusēm savstarpēji vienojoties uz vēl piecu gadu papildlaiku. Ar Lēmumu 2009/313/EK (3) Padome pēdējo reizi apstiprināja nolīguma atjaunošanu uz vēl piecu gadu papildlaiku.
            
         
               (3)
            
            
               Abas Puses pēc nolīguma kopīgas pārskatīšanas ņēma vērā neatkarīgo ekspertu ieteikumu, ka nolīgums tā pašreizēja formā būtu jāatjauno vēl uz pieciem gadiem.
            
         
               (4)
            
            
               Nolīguma puses uzskata, ka minētā nolīguma atjaunošana ir to abpusējās interesēs.
            
         
               (5)
            
            
               Atjaunotais nolīgums pēc satura būs identisks nolīgumam, kura termiņš beidzas 2014. gada 20. februārī.
            
         
               (6)
            
            
               Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece.
            
         
               (7)
            
            
               Savienības vārdā būtu jāapstiprina nolīguma atjaunošana,
            
         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts, kaNolīgumu starp Eiropas Kopienu un Krievijas Federācijas valdību par sadarbību zinātnes un tehnoloģijas jomā atjauno uz vēl piecu gadu papildlaiku.
   2. pants
   Ar šo Padomes priekšsēdētājs ir pilnvarots Savienības vārdā sniegt paziņojumu Krievijas Federācijas valdībai, ka Savienība ir pabeigusi iekšējās procedūras, kas nepieciešamas, lai nolīgumu atjaunotu saskaņā ar nolīguma 12. panta b) punktu.
   3. pants
   Padomes priekšsēdētājs Savienības vārdā sniedz šādu paziņojumu:
   
      “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ atsauces uz “Eiropas Kopienu” nolīguma tekstā attiecīgā gadījumā jālasa kā atsauces uz “Eiropas Savienību”.”
   
   4. pants
   Šis lēmums stājas spēkā tā pieņemšanas dienā.
   
      Briselē, 2014. gada 20. janvārī
      
         
            Padomes vārdā –
         
            priekšsēdētāja
         
         C. ASHTON
         
      
   
   
      (1)  Oficiālajā Vēstnesī vēl nav publicēta.
   
      (2)  Padomes Lēmums 2000/742/EK (2000. gada 16. novembris) par Nolīguma noslēgšanu starp Eiropas Kopienu un Krievijas Federācijas valdību par sadarbību zinātnes un tehnoloģijas jomā (OV L 299, 28.11.2000., 14. lpp.).
   
      (3)  Padomes Lēmums 2009/313/EK (2009. gada 30. marts) par to, lai atjaunotu Nolīgumu starp Eiropas Kopienu un Krievijas Federācijas valdību par sadarbību zinātnes un tehnoloģijas jomā (OV L 92, 4.4.2009., 3. lpp.).